FH-ingar hlaupa frá Suðurbæjarlaug á laugardögum . Hlaupahópur FH í Hafnarfirði var stofnaður í upphafi árs 2010 og fagnaði fjögurra ára afmæli sínu þann 19. janúar síðastliðinn . Hópurinn er einn af þeim fjölmennari hér á landi en meðlimirnir eru í kringum 150 . FH-hlauparar eru af öllum stærðum og gerðum , allt frá byrjendum til ofurhlaupara . " Það eru allar tegundir hlaupara innan hópsins . Sumir leggja áherslu á langhlaup ( maraþon , Laugaveg osv.frv. ) á meðan aðrir eru í þessu algerlega á eigin forsendum og eru ánægðir með 5 - 7 km hlaup , " segir Finnur Sveinsson einn forsvarsmanna hópsins . Hvaðan koma meðlimir hópsins , eru þeir t.d. flestir með bakgrunn úr íþróttum eða FH ? Meðlimir hópsins koma úr ýmsum áttum . Sumir hafa bakgrunn úr öðrum íþróttum en þó ekkert sérstaklega innan FH . Aðrir eru að eru að byrja að hlaupa í fyrsta skipti . Án þess að hafa gert sérstaka könnun á því þá eru líklega um 65% félaga konur . Hvernig gengur að búa svo um hnútana að þessi fjölbreytti hópur fái verkefni við hæfi ? Við höfum verið það lánsöm að vera með þrjá þjálfara auk þess sem félagar í hópnum hlaupa undir bagga þegar á þarf að halda . Lykillinn er hins vegar sá að hópurinn er það stór að það mæta alltaf einhverjir af hverju getustigi . Fyrir hverja æfingu hafa þálfararnir yfirleitt lagt upp prógram fyrir 2 - 4 getustig . Þá leggja þjálfararnir einnig upp brautaræfingar fyrir hópana og því æfa þeir saman þó þeir séu á mismunandi getustigi . Það skiptir miklu máli upp á félagsanda . Innnan hópsins er ansi öflugt félagslíf , félagar ferðast töluvert og hlaupa bæði innanlands og utan , ekki satt ? Við höfum lagt mikið upp úr félagslífi og samheldni í hópnum . Stefnan er að fara í hlaupaferðir erlendis annað hvert ár og í því samhengi er mikilvægt að finna hlaup sem bjóða upp á mismunandi vegalengdir þannig allir finni eitthvað við sitt hæfi . Þá hvetjum við félaga til að taka þátt í sem flestum hlaupum hér heima og gerum eitt og annað til að auðvelda fólki þátttöku . Í sumar fórum við t.d. með fulla rútu og tókum þátt í Snæfellsjökulshlaupinu auk þess að standa fyrir atburðum í kringum stór hlaup eins og Reykjavíkurmaraþonið og Laugaveginn . Þó verður að hafa í huga að félagslífið er algerlega háð félagsmönnum og við erum heppin að vera með ansi líflega félaga sem sjá um að halda uppi félagslífinu . Þá stendur hópurinn fyrir árshátið auk þess að halda fræðslufundi . FH-ingarnir Inga Eiríksdóttir , Brynja Björg Bragadóttir og Jón Jóhannesson stíga stríðsdans að loknu Amsterdammaraþoni Hlaupahópur FH er með skipulagðar æfingar þrisvar í viku en finna má frekari upplýsingar á heimasíðu hans . Þá ber að nefna að á morgun , 30. janúar hefst 5 km hlaupasería Actavis og Hlaupahóps FH . Hlaupaserían er að fara af stað í fjórða skipti en hlaupið verður frá íþróttahúsinu að Strandgötu síðasta fimmtudag i janúar , febrúar og mars . Hlaup.is þakkar Guðna Gíslason fyrir afnot af myndunum hér að ofan .